# Četrdeset lopova

Napisao Ed Sirett

## Postavka

Tip špila | Dupli špil
Gomila | Gornja leva gomila. Ostatak špila se stavlja ovde posle deljenja na talon. Karte se dele, jedna po jedna na otpad, a karta na vrhu otpada je u igri.
„Temelj“ | Osam gomila gore desno. Slažu se po znaku od asa do kralja.
Talon | Deset gomila. Da biste započeli igru, deli se četiri reda otvorenih karata. Talon se slaže po znaku i naniže po vrednosti. Karte se pomeraju jedna po jedna. Prazna mesta se mogu popunjavati bilo kojom kartom.

## Cilj

Pomeriti sve karte u gomile na „temelju“.

## Pravila

Karte na talonu se slažu po znaku i naniže po vrednosti. Karte se mogu pomerati samo jedna po jedna. Prazno mesto na talonu se može popuniti bilo kojom kartom. Kao prečicu, možete pomerati i više od jedne karte, ako ima dovoljno slobodnog mesta. Karte se mogu pomerati u grupama na gomile u „temelju“.

Karte se okreću jedna po jedna sa gomile na otpad, pri čemu je karta na vrhu otpada u igri. Nema ponovnih deljenja.

„Temelji“ se slažu po znaku od asa do kralja. Duplim klikom na „temelj“ automatski ćete odigrati kartu. Dupli klik na kartu u talonu ili otpadu je pomera na odgovarajući „temelj“ ako je takav potez moguć, ili na talon ako je to moguće.

## Bodovanje

Svaka karta stavljena na „temelj“ donosi 5 poena. Kada se ceo „temelj“ složi (od asa do kralja), dobija se još 60 poena.

Najveći mogući broj poena: 1000

## Strategija

Uzdržavajte se od stavljanja karata na talon da biste što pre dobili prazno mesto. Onda balansirajte između potreba da održite prazna mesta i da spasavate male karte od zakopavanja na otpadu.