# Igogailua

Rosanna Yuen-ek idatzia

## Konfigurazioa

Karta mota | Karta sorta estandarra
Sorta | Goiko ezkerreko pila. Hemen kokatzen da karta sortaren gainerako zatia, eskualdi bat banatutakoan. Kartak banan-banan iraultzen dira hondarrera. Ezin da berriz banatu.
Hondarra | Sortatik hartzeko.
Mahaia | Zazpi errenkada osatu behar dira, gainjarriak, kartak behera begira jarriz. Lehenengoan karta bat, bigarrenean bi karta, hirugarrenean hiru, eta, horrela, piramidea osatu arte. Jarri beheko errenkada gora begira.

## Xedea

Karta guztiak hondarrera eramatea.

## Arauak

Piramidean agerian dauden karta guztiak erabiltzeko prest daude. Karta horiek hondarrera eraman behar dira ahal denean. Hondarraren gaineko kartak baino maila bat gehiago edo gutxiago duten kartak mugi daitezke hondarrera. Batekoak erregeen gainean edo bikoen azpian egon daitezke.

Kartak banan-banan iraul daitezke sortatik hondarrera. Ezin da berriro banatu.

## Puntuak

Piramidetik kendutako karta bakoitzeko, puntu bat.

Puntuaziorik altuena: 28

## Estrategia

Piramideak oinarri sendoa behar izaten du. Aurrena, mailarik baxueneko kartak kendu, eta saiatu beti ahalik eta karta gehien bistaratzen.